EkBass/fiwiki-20250220-pages-articles huggingface dataset:
Laura Reinilä

Laura Reinilä on suomalainen entinen diplomaatti ja suurlähettiläs. Ennen eläkkeelle jäämistään hän toimi Suomen Ulkoministeriön palveluksessa suurlähettiläänä Neuvostoliitossa, Ukrainassa, Libyassa ja Tunisiassa. Reinilä on hengellinen ja on kertonut saaneensa uskosta turvaa suurlähettiläänä toimiessaan. Hän on myös työskennellyt pyhäkoulun opettajana ja kuulunut Lauttasaaren seurakuntaneuvostoon. == Lähteet == Luokka:Suomen suurlähettiläät Luokka:Vuonna 1950 syntyneet Luokka:Elävät henkilöt
Markku Siponen

Markku Siponen (s. 26. heinäkuuta 1979https://vaalit.yle.fi/vaalikone/eduskuntavaalit2023/9/ehdokkaat/1875?lang=fi- FI) on suomalainen keskustalainen poliitikko. Siponen on Kiuruveden kaupunginvaltuuston puheenjohtaja ja Pohjois-Savon hyvinvointialueen aluevaltuuston ja aluehallituksen jäsen. Siponen on ammatiltaan liikunnan ja terveystiedon lehtori ja maatalousyrittäjä. Siposella on viisi lasta. Siponen valittiin eduskuntaan vuoden 2023 eduskuntavaaleissa.https://www.is.fi/politiikka/art-2000009494316.html == Lähteet == Luokka:Suomen Keskustan poliitikot Luokka:Savo-Karjalan vaalipiiri Luokka:Suomalaiset opettajat Luokka:Suomalaiset yrittäjät Luokka:Suomalaiset maanviljelijät Luokka:Vuonna 1979 syntyneet Luokka:Elävät henkilöt Luokka:Nykyiset kansanedustajat Luokka:Pohjois-Savon aluevaltuutetut
Élizabeth Bourgine

Élizabeth Bourgine (s. 20. maaliskuuta 1951) on ranskalainen näyttelijä, joka esiintyy elokuvissa, televisiossa ja teatterissa. Hänellä on ollut yli 60 roolia elokuvissa ja televisiossa, enimmäkseen ranskalaisissa tuotannossa. == Valikoitu filmografia == Elokuvat ja Televisiosarjat Elokuvat ja Televisiosarjat Elokuvat ja Televisiosarjat Elokuvat ja Televisiosarjat Vuosi Nimi Rooli Jakson nimi / jaksojen määrä 1993 Maigret Mirella Jonker Yksi jakso 2006 My Best Friend Julia 2011– Murha paratiisissa Catherine Bordey Toistuva rooli (kausi 1), Päärooli (kausi 2–) 2013 Josephine, Guardian Angel Jeanne Yksi jakso 2020 Maigret Irène Elokuva == Lähteet == * === Viitteet === Luokka:Ranskalaiset näyttelijät Luokka:Vuonna 1951 syntyneet Luokka:Elävät henkilöt
Pelisterin kansallispuisto

Pelisterin kansallispuisto on Pohjois-Makedoniassa sijaitseva kansallispuisto. Puiston alueella on kaksi vuoristojärveä, Golemo Ezero ja Malo Ezero. Alueella on monenlaisia luontopolkuja, joista osa on lapsille sopivia ja joidenkin polkujen varrella on historiallisesti merkittäviä nähtävyyksiä. Puiston alueella on myös laskettelurinne. Alueella on myös vuoriniittyjä ja lähteitä. Puiston puulajeihin kuuluu makedonianmänty. Alueella elää karhuja, villisikoja, metsäkauriita, kaniineja, pikkumetsähiiriä, gemssejä, isokauriita ja susia. Puiston alueella esiintyviä lintuja ovat pyy, pöllö ja alppivaris. Alueen järvissä esiintyy taimenen sukuinen laji Salmo pelargonicus, joka on äärimmäisen uhanalainen. == Lähteet == Luokka:Kansallispuistot Luokka:Pohjois- Makedonian maantiede
Anna Tallberg

Anna Tallberg (s. 14. helmikuuta 1996) on suomalainen kouluratsastaja. Hän asuu Tanskassa ja valmentautuu Daniel Bachmann Andersenin opetuksessa kilpaillen kansainvälisellä tasolla hevosellaan Grevens Zorro (s. 2010). Anna Tallbergin kaksoissisko Emma on myös kouluratsastaja. Heidän äidinäitinsä Tutu Sohlberg kilpaili olympialaisissa kouluratsastuksessa ja isänisä Peter Tallberg purjehduksessa. == Arvokilpailut == * 2015 Nuorten EM Vidauban, Ranska, 22. Sija, joukkue 9. sija, Fernet * 2017 Nuorten EM Roosendaal, Alankomaat, 25. sija, joukkue 7. sija, Fernet * 2021 EM U25 Hagen, Saksa, 33. sija, joukkue 15. sija, Grevens Zorro * 2022 MM Herning, Tanska, 66. sija (GP), joukkue 11. sija, Grevens Zorro == Suomen mestaruudet == * 2013 Juniorit SM-pronssia, Altair II * 2015 Nuorten SM-kultaa, Fernet == Lähteet == Luokka:Suomalaiset kouluratsastajat Luokka:Vuonna 1996 syntyneet Luokka:Elävät henkilöt
Hitoshi Matsumoto

Hitoshi Matsumoto (松本 人志, Matsumoto Hitoshi, 8. syyskuuta 1963) on japanilainen elokuvaohjaaja, koomikko ja televisiojuontaja. Hän kuuluu Downtown-komediaduoon ja on esiintynyt komediaohjelmassa Gaki no Tsukai. == Ura koomikkona == Matsumoton komediaura alkoi hänen liityttyään vuonna 1982 lapsuudenystävänsä Masatoshi Hamadan kanssa japanilaisen mediakonsernin Yoshimoto Kogyon koulutusohjelmaan. He perustivat yhdessä Downtown- komediaduon. Heidän ensimmäinen televisio-ohjelmansa Yoji Desu Yōda alkoi ilmestyä vuonna 1987. Ohjelman myötä Downtownista tuli tunnettu nimi. Downtownin seuraava suuri televisio-ohjelma Downtown no Gaki no Tsukai ya Arahende!! saavutti suuren suosion Japanissa. == Lähteet == Luokka:Japanilaiset näyttelijät Luokka:Vuonna 1963 syntyneet Luokka:Elävät henkilöt
Ginny Holder

Ginny Holder on englantilainen näyttelijä. Hän on näytellyt muun muassa Holby Cityn sairaala -televisiosarjassa Thande Abebe-Griffiniä ja Murha paratiisissa -teleisiosarjassa Darlene Curtisia, joka vuonna 2018 oli toistuva hahmo ja vuodesta 2022 yksi päähahmoista. == Filmografia == Televisiosarjat Televisiosarjat Televisiosarjat Televisiosarjat Vuosi Nimi Rooli Jakson nimi / jaksojen määrä 2003, 2007, 2010 Holby Cityn sairaala Beth Oliver, Thande Abebe (myöhemmin Thande Abebe-Griffin) 1 + 37 jaksoa 2003, 2015 Tohtorit Laura Sawyer, Serena Taylor 1 + 1 jaksoa 2015 Ylikomisario Banks Tri. Sophie Hatfield Yksi jakso 2015 Murha paratiisissa Darlene Curtis Toistuva rooli (kausi 7), päärooli (kaudet 11–) 2020 Etsiväpari Shakespeare & Hathaway Michelle Oswald Kausi 3 jakso 2 == Lähteet == * Luokka:Englantilaiset näyttelijät
Kasjanov

Kasjanov (), Kasjanova on venäläinen sukunimi esimerkiksi seuraavilla henkilöillä: *Aleksandr Kasjanov (s. 1983), venäläinen rattikelkkailija *Aleksandr Kasjanov (1891–1982), venäläinen säveltäjä ja kapellimestari *Artjom Kasjanov (s. 1983), ukrainalainen jalkapalloilija *Hanna Kasjanova (o.s. Melnytšenko, s. 1983), ukrainalainen seitsenottelija *Mihail Kasjanov (s. 1957), venäläinen poliitikko *Oleksi Kasjanov (s. 1985), ukrainalainen kymmenottelija
Nina Mamia

Nina Mamia (s. 1974) on tanssija, koreografi, tanssinopettaja ja teatteri- ilmaisun ohjaaja joka tunnetaan muun muassa puolisonsa Kasperi Nordmanin kanssa perustamastaan nykytanssiteatteri Mamia Companysta. Mamia alkoi lapsena tanssimaan balettia Seija Simosen johdolla, jonka jälkeen hän alotti jazz- ja nykytanssin. Hän on valmistunut koreografiksi Teatterikorkeakoulusta ja teatteri-ilmaisun ohjaajaksi Stadiasta. == Lähteet == Luokka:Suomalaiset koreografit Luokka:Suomalaiset tanssipedagogit Luokka:Suomalaiset nykytanssijat Luokka:Suomalaiset balettitanssijat Luokka:Suomalaiset näyttelijät Luokka:Vuonna 1974 syntyneet Luokka:Elävät henkilöt
Alexander Cras

Alexander Cras (s. 2. marraskuuta 1987 Norja) on norjalais-alankomaalainen jääpalloilija. Hän edustaa norjalaista pääsarjaseuraa Mjøndalen IF. Cras on pelannut jääpallouransa pääosin norjalaisessa pääsarjaseurassa Mjøndalen IF syksystä 2011 lähtien. Yhden kauden hän on edustanut toista norjalaista pääsarjaseuraa Solberg Bandya. Sukujuuriensa perusteella Alexander Cras kuten hänen veljensä Robin Cras on saanut edustaa Alankomaita kaudesta 2018 lähtien. Heti ensimmäisissä MM-kisoissaan Alexander Cras oli toiseksi paras B-sarjan maalintekijä 11 maalillaan. Seuraavana vuonna Alankomaat kilpaili jo B-sarjan yläpuolella, ja niissä kisoissa hän teki kahdeksan maalia. Seuraavat kisat olivat hänelle keväällä 2023, joissa hän teki B-sarjassa neljä maalia. ==Saavutukset== Maajoukkueessa * 3 kertaa MM-kisoissa Unkaria edustaen 2018, 2019 ja 2023 == Lähteet == *A.Cras ja Bandysidan-sivusto ===Viitteet=== Luokka:Alankomaalaiset jääpalloilijat Luokka:Norjalaiset jääpalloilijat Luokka:Vuonna 1987 syntyneet Luokka:Elävät henkilöt
Préspan kansallispuisto

Préspan kansallispuisto on Albaniassa Suuren Préspajärven (Megáli Préspa) ja Pienen Préspajärven (Pieni Préspa) ympäristössä sijaitseva kansallispuisto. Se sijaitsee lähellä Pohjois-Makedonian ja Kreikan rajaa. Järvien ympärillä on vuoristoa ja ne sijaitsevat ylängöllä. Järvien keskellä on saaria ja rantojen yhteydessä on isoja kosteikkoja, marskimaita, ruovikkoalueita, niittyjä ja metsäalueita. Seudulla on myös Ohridjärvi. Suuresta Préspajärvestä virtaa vettä maanalaista jokea pitkin alempana olevaan Ohridjärveen. Näiden järvien välissä on Mali i thatën vuori. Alueella on susia, karhuja ja balkaninilveksiä. Puiston alueella esiintyy 25 lepakkolajia, kuten pitkäsormisiippa ja 270 lintulajia, joihin kuuluu kiharapelikaani. Kosteikkoalueilla esiintyy joitakin matelijoita, kuten euroopansuokilpikonna ja kreikankilpikonna, ja sammakkoeläimiä, kuten tulisalamanteri. Préspan kansallispuisto on lähellä Shebenik-Jabllanicën kansallispuistoa. == Lähteet == Luokka:Albanian kansallispuistot
Jana Kasova

Jana Kasova (, s. 13. elokuuta 1981 Kostenets) on bulgarialainen pika- aitajuoksija, joka kilpaili 100 metrillä. Hän saavutti EM-pronssia Münchenissa 2002 ja voitti Bulgarian mestaruuden vuonna 2001. == Henkilökohtaiset ennätykset == Lähde: Ulkoradat Matka Aika Paikka Päivä 100 m aidat 12,75 Banská Bystrica 23. kesäkuuta 2002 100 m juoksu 11,91 Sofia 20. toukokuuta 2001 200 m juoksu 24,14 Istanbul 7. kesäkuuta 2003 Sisäradat Matka Aika Paikka Päivä 60 m aidat 8,36 Stuttgart 2. helmikuuta 2003 == Lähteet == Luokka:Bulgarialaiset pika-aitajuoksijat Luokka:Vuonna 1981 syntyneet Luokka:Elävät henkilöt
Verifasaani

Verifasaani (Ithaginis cruentus) on aitokanoihin kuuluva lintulaji. Lajia tavataan Etelä- ja Itä-Aasiassa. Verifasaanilla on 12 alalajia. == Koko ja ulkonäkö == Verifasaani voi kasvaa 38-46 cm pitkäksi. Laji on ruumiinrakenteeltaan tukevahko ja lyhytpyrstöinen. Sukupuolet eroavat toisistaan ulkonäöltään. Verifasaanikoiras on yleisväriltään harmaan ja valkoisen raidallinen. Päälaella on vaalea työhtö, pää on musta ja kurkku punainen. Koiraan rinnassa on punaista raidoistusta, jonka määrä vaihtelee alalajeittain. Vatsa on vihreä. Siivissä on alalajista riippuen vihreitä tai punaisia raitoja, ja myös pyrstössä on punaista. Verifasaaninaaraan pää on oranssinruskea ja muu ruumis ruskea. ==Levinneisyys ja elintavat== Verifasaanin levinneisyysalue ulottuu Nepalista Kiinaan. Lajin elinympäristöä ovat alppiruusuja ja havupuita kasvavat metsät ja pensaikot 2 800-4 200 metrin korkeudella. Linnut liikkuvat 5-30 yksilön parvina, ja niiden ravintoa ovat kasvien taimet, sammalet ja jäkälät. Verifasaanin pesä sijaitsee pensaikossa, usein vesialueiden lähellä. == Lähteet == Luokka:Fasaanit
Luettelo eduskunnasta 2023 pudonneista kansanedustajista

Tämä on luettelo vaalikaudella 2019–2023 kansanedustajina olleista henkilöistä, jotka olivat ehdolla eduskuntavaaleissa 2023 mutta eivät tulleet valituiksi. Edustaja Puolue Vaalipiiri Kansanedustajana Uusimaa 2019–2023 Uusimaa 2007–2023 Helsinki 2019–2023 Oulu 2014–2023 Oulu 2011–2023 Pirkanmaa 2021–2023 Oulu 2019–2023 Vaasa 2019–2023 Uusimaa 2019–2023 Keski-Suomi 2019–2023 Helsinki 2015–2018, 2019–2023 Keski-Suomi 2019–2023 Häme 2015–2023 Uusimaa 2019–2023 Vaasa 2019–2023 Uusimaa 2011–2023 Kaakkois-Suomi 2006–2023 Uusimaa 2011–2023 Pirkanmaa 2011–2023 Uusimaa 2015–2023 Helsinki 2021–2023 Vaasa 2011–2015, 2019–2023 Savo-Karjala 2015–2023 Häme 2019–2023 Pirkanmaa 2019–2023 Kaakkois-Suomi 2011–2023 Kaakkois-Suomi 2019–2023 Satakunta 2019–2023 Varsinais-Suomi 2007–2023 Savo-Karjala 2019–2023 Varsinais-Suomi 2019–2023 == Lähteet == Luokka:Luettelot kansanedustajista
Venla Rapila

Venla Rapila (s. 24. heinäkuuta 1994 Helsinki) on suomalainen pesäpalloilija. Rapila edusti urallaan Superpesiksessä kasvattajaseuraansa Helsingin Roihua, Rauman Lukkoa ja Porin Pesäkarhuja. Rapila saavutti yhden SM-hopean kaudella 2017 ja kolme SM-pronssia kaudella 2015, kaudella 2016 ja kaudella 2018. https://www.pesis.fi/wp-content/uploads/2021/02/Rapila-Venla.xlsx Hän pelasi ulkokentällä kolmoskopparina. http://old.pesistulokset.fi/cgi- bin/tilastot/ottelu2.py?data=29-2-4&id;=33127 Rapila pelasi 138 Superpesiksen runkosarjan ottelua. Näissä otteluissa hän löi viisi kunnaria, 12 tavallista juoksua, toi 128 juoksua ja keräsi 542 kärkilyöntipistettä. Rapila pelasi 40 Superpesiksen ylemmän loppusarjan ottelua. Näissä otteluissa hän löi yhden kunnarin ja yhden tavallisen juoksun, toi 24 juoksua ja keräsi 171 kärkilyönipistettä. Rapila pelasi 11 Superpesiksen alemman loppusarjan ottelua. Näissä otteluissa hän toi 12 juoksua ja keräsi 47 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1994 syntyneet Luokka:Elävät henkilöt
Adalet Partisi

Adalet Partisi eli AP () on turkkilainen puolue, joka perustettiin vuonna 1961 demokraattisen puolueen seuraajaksi. Puolueen pitkäaikaisena johtajana toimi Süleyman Demirel. Vuoden 1965 parlamenttivaalien tulos oli AP:lle huomattava poliittinen voitto, sillä sen ääniosuus nousi 52,7 prosenttiin. AP sai kansalliskokoukseen 240 paikkaa ja ehdottoman enemmistön. Vuoden 1977 parlamenttivaaleissa AP sai 36,9 prosenttia äänistä ja 189 paikkaa. Puolue kiellettiin vuonna 1981, mutta sen toiminta alkoi myöhemmin uudelleen. Se ei ole menestynyt vaaleissa uuden alun jälkeen. Turkin puoluekartalla AP lukeutuu keskusta-oikeistoon. Tällä hetkellä puolueen johtaja on Vecdet Öz. == Lähteet == == Aiheesta muualla == * Puolueen kotisivut Luokka:Turkin puolueet
Reijo Anttila

Reijo Anttila voi tarkoittaa seuraavia: * Reijo Anttila (muusikko), suomalainen muusikko * Reijo Anttila (ammattiyhdistysjohtaja), Suomen Merimies-Unionin entinen puheenjohtaja
Northrop Grumman RQ-4 Global Hawk

Northrop Grumman RQ-4 Global Hawk on yhdysvaltalainen miehittämätön tiedustelulentokone. Sen tehtävä on tiedustella maakohteita korkealta mm. SAR- tutkan avulla. == Käyttäjät == * ** Etelä-Korean ilmavoimat * ** Japanin ilmavoimat * * ** Yhdysvaltain ilmavoimat ** Nasa == Tekniset tiedot (RQ-4B Block 30/40) == == Lähteet == Luokka:Yhdysvaltalaiset miehittämättömät ilma- alukset
Naton päämaja

Naton päämaja (, ) on Pohjois-Atlantin puolustusliiton eli Naton poliittinen ja hallinnollinen keskus, joka sijaitsee Boulevard Léopold III -kadulla Brysselin kaupungissa, Belgiassa. Se toimii liiton jäsenvaltioiden edustajien sekä asiantuntijoiden tapahtumapaikkana. Päämajassa järjestetään vuosittain noin 6 000 tapaamista. Naton päämaja sijaitsi alun perin Lontoossa, jonka jälkeen se siirrettiin Pariisiin vuonna 1952 ja lopulta Brysseliin vuonna 1967. Naton päämajassa työskentelee noin 4 000 pääsääntöistä työntekijää. Näistä noin 2 000 on lähetystötyöntekijöitä ja Naton sotilaallisten edustajien apulaisia. Noin 300 työskentelee Naton jäsenvaltioiden lähetystöissä. Noin tuhat on Naton International Staffin (IS) siviilityöntekijöitä ja noin 500 on International Military Staffin (IMS) työntekijöitä, joista osa on siviilejä. == Galleria == Ghana High Commission (London).JPG|13 Belgrave Square, Lontoo, jossa Naton päämaja sijaitsi vuosina 1949–1952. NATO Headquarters (1952–1959).jpg|Väliaikainen Naton päämaja, joka oli käytössä vuosina 1952–1959, rakennettiin Palais de Chaillot’n heijastavalle altaalle Place du Trocadéroon, Pariisiin. Université Paris-Dauphine.jpg|Palais de l’OTAN Porte Dauphinessa, Pariisissa, jossa Naton päämaja sijaitsi vuosina 1959–1967. == Lähteet == == Aiheesta muualla == Luokka:Brysselin rakennukset ja rakennelmat Luokka:Nato Luokka:Toimistorakennukset
Matti Valtasaari

Matti Aukusti Valtasaari (23. tammikuuta 1907 Tampere – 13. tammikuuta 1981 Helsinki)Kuka kukin on 1954, s. 938 Runeberg.org. Viitattu 5.4.2023.Kuolleita (tilaajille) Helsingin Sanomat 20.1.1981, s. 15, HS Aikakone. Viitattu 5.4.2023. oli suomalainen virkamies ja yhteiskunnallinen vaikuttaja. Valtasaaren vanhemmat olivat veturinkuljettaja August Frithiof Valtasaari ja Matilda Marianna Helander. Valtasaari valmistui ylioppilaaksi 1926 ja filosofian kandidaatiksi 1936. Hän oli vuosina 1930–1938 Suomen Veturimiesyhdistyksen palveluksessa, muun muassa sen sihteerinä ja Veturimies- lehden päätoimittajana, ja 1937–1939 Suomen Kulttuurirahaston virkailijana. Sotavuodet Valtasaari oli valtion tiedotus- ja sensuuritoiminnan palveluksessa: Hän tuli vuonna 1939 vastaperustetun Valtioneuvoston tiedoituskeskuksen palvelukseen, eteni seuraavana vuonna sen sihteeriksi ja oli vuosina 1941–1944 sen seuraajaksi perustetun Valtion tiedoituslaitoksen yleisten asiain jaoston sekä sittemmin tiedoitusjaoston päällikkönä ja joulukuussa 1944 lyhyen aikaa koko tiedoituslaitoksen päällikkönä. Vuoden 1945 alussa hän siirtyi sisäasiainministeriön tiedoitustoiminnan tarkastusosaston eli sensuurin päälliköksi.Ministeri Asko Ivalo valtion tiedoituskeskuksen päälliköksi. (tilaajille) Helsingin Sanomat 30.12.1944, s. 5, HS Aikakone. Viitattu 5.4.2023. Myöhemmin Valtasaari oli Suomen Puunjalostusteollisuuden Keskusliiton tiedotussihteerinä 1948–1954, lisenssiviraston neuvottelevana virkamiehenä 1954–1958 ja Suomen Paperin- ja Kartonginjalostajien Yhdistyksen palveluksessa 1958–1972.Kuka kukin 1974, s. 1033. Otava, Helsinki 1974. Valtasaari oli presidentti Urho Kekkosen ystävä ja Tamminiemen saunapiirin jäsen.Unto Hämäläinen: Vanha linkki republikaaneihin (tilaajille) Helsingin Sanomat 10.6.2001. Viitattu 5.4.2023. Vuoden 1962 presidentinvaalien alla Valtasaari oli Kekkosen uudelleenvalintaa kannattaneiden ei- maalaisliittolaisten yhteisen vaalitoimikunnan puheenjohtaja ja keräsi sille rahaa puunjalostusteollisuudelta.Teuvo Arolainen: Noottivaalien tilinpäätös (tilaajille) Helsingin Sanomat 15.3.1992. Viitattu 5.4.2023. Hän oli myös itse presidentin valitsijamiehenä samoissa vaaleissa. Valtasaari oli Paasikivi- seuran perustajajäsen ja puheenjohtaja vuosina 1966–1975.Paasikivi-seura on tehnyt hyvää työtä (tilaajille) Helsingin Sanomat 23.1.1977, s. 11, HS Aikakone. Viitattu 5.4.2023. Valtasaaren puolisona oli vuodesta 1938 kemisti Lea Valtasaari, o.s. Hämäläinen, jonka isä oli professori Martti Hämäläinen. Heidän lapsiaan ovat diplomaatti Jukka Valtasaari ja toimittaja Mikko Valtasaari. ==Lähteet== Luokka:Suomalaiset virkamiehet Luokka:Vuonna 1907 syntyneet Luokka:Vuonna 1981 kuolleet
Sami Pirkola

Sami Pekka Pirkola (s. 1963)Pirkola, Sami, 1963–, Finto, viitattu 5.4.2023. on suomalainen psykiatri, joka toimii sosiaalipsykiatrian professorina Tampereen yliopistossa.Sami Pirkola, Tampereen yliopisto, viitattu 5.4.2023. Hän on myös rockyhtye Juliet Jonesin Sydämen laulaja, kitaristi ja lauluntekijä, joka käyttää taiteilijanimeä Sami Jones.Velipekka Pekkola: Juliet Jonesin Sydämen kitaristi Sami Pirkola löysi kutsumuksensa psykiatriasta: "Tulevaisuuden näkymät ovat monilla ruvenneet rajoittumaan", Yle Uutiset, 12.2.2020, viitattu 5.4.2023. Pirkola väitteli lääketieteen tohtoriksi Helsingin yliopistossa vuonna 1999.Sami Pirkola: Alcohol and other substance misuse in suicide, Julkari, viitattu 5.4.2023. Hän ilmoittaa osaamisalueikseen mielenterveyspalvelut, mielenterveyshäiriöt, psykiatrisen epidemiologian ja suicidologian. Vuonna 2021 hänet nimitettiin Tampereen yliopiston yhteiskuntatieteiden tiedekunnan Alusta!-lehden päätoimittajaksi.Tiina Heikkilä: Sami Pirkola on Alustan uusi päätoimittaja, Tampereen yliopisto, 26.2.2021, viitattu 5.4.2023. Pirkola johti asiantuntijaryhmää, joka laati Suomelle kansallisen mielenterveysstrategian == Julkaisut == * Sami Pirkola: Alcohol and other substance misuse in suicide (väitöskirja). Kansanterveyslaitos, 1999. https://www.julkari.fi/handle/10024/78415 * Marja Niemi, Simo Pelanteri ja Sami Pirkola: Psykiatrian erikoisalan laitoshoito 2002. Stakes, 2003. https://urn.fi/URN:NBN:fi-fe201204193979 * Sami Pirkola ja Britta Sohlman (toim.): Mielenterveysatlas: Tunnuslukuja Suomesta. Stakes, 2005. https://urn.fi/URN:NBN:fi-fe201204193905 * Minna Harjajärvi, Sami Pirkola ja Kristian Wahlbeck: Aikuisten mielenterveyspalvelut muutoksessa: MERTTU-tutkimuksen palvelukatsaus. Kuntaliitto ja Stakes, 2006. https://urn.fi/URN:NBN:fi-fe201204193568 * Minna Harjajärvi, Irma Kiikkala ja Sami Pirkola: Puolitoista vuotta tsunamin jälkeen: Aasian luonnonkatastrofin seuraamusten psykososiaalinen hoito Suomessa. Stakes, 2007. https://urn.fi/URN:NBN:fi-fe201204193991 == Lähteet == == Aiheesta muualla == * ORCID * ResearchGate * Google Scholar Luokka:Suomalaiset psykiatrit Luokka:Suomalaiset rockmuusikot Luokka:Suomalaiset professorit Luokka:Tampereen yliopiston professorit Luokka:Vuonna 1963 syntyneet Luokka:Elävät henkilöt
Marguerite Clark

Helen Marguerite Clark (22. helmikuuta 1883 Avondale, Ohio – 25. syyskuuta 1940 New York, New York) oli yhdysvaltalainen teatteri- ja mykkäelokuvanäyttelijä. == Elämä == Clark syntyi Avondalessa, Ohiossa 22. helmikuuta 1883. Hän oli Augustus "Gus" Jamesin ja Helen Elizabeth Clarkin kolmas lapsi. Clarkin äiti Helen kuoli 21. tammikuuta 1893, ja isä Augustus kuoli 29. joulukuuta 1896. Tästä lähtien Clarkin sisko Cora hoiti häntä. Koulun hän kävi Ursuline Academyssä. Hän lopetti koulun 16-vuotiaana, päätti jatkaa uraa teatterissa ja teki pian debyyttinsä Broadwaylla vuonna 1900. Clark esiintyi ensimmäisessä elokuvassaan 31-vuotiaana eli vuonna 1914. Kyseessä oli Allan Dwanin ohjaama lyhytelokuva Wildflower. Tämän jälkeen Marguerite Clark alkoi keskittyä uraansa valkokankaalla. 15\. elokuuta 1918 Clark meni naimisiin miljonääriliikemiehen Harry Palmerston Williamsin kanssa. Avioliitto päättyi Williamsin kuolemaan lento-onnettomuudessa vuonna 1936. Aviomiehensä kuoleman jälkeen Clark muutti New Yorkiin, missä hän asui sisarensa Coran kanssa. 20. syyskuuta 1940 Clark joutui sairaalaan, jossa hän kuoli viisi päivää myöhemmin keuhkokuumeeseen. Hänet haudattiin New Orleansiin. Marguerite Clarkilla on tähti Hollywood Walk of Famella. == Filmografia == Vain viisi elokuvaa on säilynyt, loput ovat kadonneet. * Wildflower (1914) * The Crucible (1914) * The Goose Girl (1915) * Gretna Green (1915) * The Pretty Sister of Jose (1915) * The Seven Sisters (1915) * Heléne of the North (1915) * Still Waters (1915) * The Prince & the Pauper (1915) * Mice and Men (1916) * Out of the Drifts (1916) * Molly Make-Believe (1916) * Silks and Satins (1916) * Little Lady Eileen (1916) * Miss George Washington (1916) * Snow White (1916) * The Fortunes of Fifi (1917) * The Valentine Girl (1917) * The Amazons (1917) * Bab's Diary (1917) * Bab's Burglar (1917) * Bab's Matinee Idol (1917) * The Seven Swans (1917) * Rich Man, Poor Man (1918) * Prunella (1918) * Uncle Tom's Cabin (1918) * Out of a Clear Sky (1918) * The Biggest and the Littlest Lady in the World (1918) * Little Miss Hoover (1918) * Mrs. Wiggs of the Cabbage Patch (1919) * Three Men and a Girl (1919) * Let's Elope (1919) * Come Out of the Kitchen (1919) * Girls (1919) * Widow by Proxy (1919) * Luck in Pawn (1919) * A Girl Named Mary (1919) * All of a Sudden Peggy (1920) * Easy to Get (1920) * Scrambled Wives (1921) == Katso myös == * Mary Pickford * Luettelo Hollywood Walk of Famen tähdistä == Lähteet == == Aiheesta muualla == Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Hollywood Walk of Fame Luokka:Vuonna 1883 syntyneet Luokka:Vuonna 1940 kuolleet
Carolyn Porco

Carolyn Porco (s. 1953, New York) on yhdysvaltalainen planeettatutkija. Porco suoritti tohtorin tutkinnon vuonna 1983 California Institute of Technologyssä. Porcon työ aurinkokunnan uloimpien osien parissa alkoi 1980-luvulla Voyager- avaruusohjelmassa, missä hän tutki Jupiteria, Saturnusta, Uranusta ja Neptunusta. Hän johti kuvantamistyöryhmää vuonna 2017, kun Cassini- avaruusluotain lennätettiin Saturnuksen ympäri ja ohjattiin tuhoutumaan Saturnuksen kaasukehässä. Hän on erityisesti Saturnuksen renkaiden ja sen Enceladus-kuun asiantuntija. == Lähteet == Luokka:Yhdysvaltalaiset tähtitieteilijät Luokka:Vuonna 1953 syntyneet Luokka:Elävät henkilöt
Lucy Burns

Lucy Burns (28. heinäkuuta 1879 New York, New York – 22. joulukuuta 1966 New York, New York) oli yhdysvaltalainen suffragisti. Hän toimi Yhdysvalloissa ja Isossa-Britanniassa. Burns oli Alice Paulin läheinen ystävä, ja yhdessä he perustivat National Woman's Party -puolueen. == Elämä == Lucy Burns syntyi irlantilaiskatoliseen perheeseen New Yorkissa. Burns oli neljäs perheen kahdeksasta lapsesta. Burns valmistautui Vassar Collegesta vuonna 1902. Burns opiskeli myös Columbia Universityssä ja Yalen yliopistossa ennen kuin hänestä tuli englannin kielen opettaja. Tämän jälkeen Burns työskenteli koulunopettajana Brooklynissa kaksi vuotta. Vuonna 1906 hän muutti Saksaan jatkaakseen kieliopintojaan. Lucy Burns Britannica Englannissa kiinnostuneena kamppailusta naisten äänioikeuden saamiseksi hän jätti pian koulun työskennelläkseen kokopäiväisesti valitsemansa asian eteen. Saksassa Burns opiskeli Bonnin ja Berliinin yliopistoissa vuosina 1906–1909. Burns muutti myöhemmin Yhdistyneeseen kuningaskuntaan, missä hän ilmoittautui Oxfordin yliopistoon opiskelemaan englantia. Burnsin isä Edwards tuki häntä ja rahoitti hänen kansainvälistä koulutustaan. Isossa-Britanniassa hän inspiroitui suffragistien aktivismista. Hän tapasi Emmeline Pankhurstin ja kiinnostui tämän aktivismista niin paljon, että hän keskeytti jatko-opinnot jäädäkseen Pankhurstin luo ja työskennelläkseen naisten oikeuksien puolesta taistelleessa Women's Social and Political Unionissa. Burns pidätettiin ensimmäisen kerran 29. kesäkuuta 1909, kun hän oli osallistunut mielenosoitukseen. Burns palasi Yhdysvaltoihin vuonna 1912. Siellä hän ystävystyi Alice Paulin kanssa. Kaksikko perusti vuonna 1913 Congressional Union for Woman Suffrage -järjestön, jonka seuraajaksi tuli kolme vuotta myöhemmin National Woman's Party. Burns auttoi järjestämään poliittisia kampanjoita, kirjoitti The Suffragist -lehteen ja vietti aikaa vankilassa. Hän kampanjoi myös Yhdysvaltain presidenttiä Woodrow Wilsonia vastaan. Yhdysvaltain perustuslain 19. lisäys, joka antoi naisille äänioikeuden, ratifioitiin 26. elokuuta 1920. Burns vetäytyi poliittisesta aktivismista tämän jälkeen. Hän palasi Brooklyniin asumaan kahden sisaren kanssa. Hän kuoli 22. joulukuuta 1966 Brooklynissa New Yorkissa. == Jälkimaine == Lucy Burns Institute, voittoa tavoittelematon koulutusorganisaatio Madisonissa, Wisconsinissa, on nimetty Burnsin mukaan. Lortonin Lucy Burns Museum, museo joka kertoo suffragistiliikkeestä, avattiin yleisölle 25. tammikuuta 2020. Australialainen näyttelijä Frances O'Connor esitti Burnsia vuoden 2004 HBO-elokuvassa Iron Jawed Angels. == Katso myös == * Emily Davison * Sylvia Pankhurst * Christabel Pankhurst == Lähteet == == Aiheesta muualla == Luokka:Yhdysvaltalaiset feministit Luokka:Yhdysvaltalaiset kansalaisaktivistit Luokka:Yhdysvaltalaiset ihmisoikeusaktivistit Luokka:Syömälakkolaiset Luokka:Vuonna 1879 syntyneet Luokka:Vuonna 1966 kuolleet
Oscar Lönnrot

Oscar Fredrik Lönnrot (31. elokuuta 1855 Porvoo – 4. tammikuuta 1928 Helsinki) oli suomalainen Valtionrautateiden insinöörimekaanikko ja ammattikoulujen opettaja, joka oli keskeinen vaikuttaja ruotsalaisen vapaamuurariuden palauttamisessa Suomeen 1900-luvun alussa. Lönnrotin isä oli ammatiltaan satulaseppä ja syntyjään ruotsalainen. Lönnrot kävi joitain luokkia Porvoon alkeiskoulua ja työskenteli isänsä työpajassa. Hän muutti isänsä kuoltua Helsinkiin viilaajaksi Edvin Bergrothin johtamalle Helsingin kaasulaitokselle. Bergrothin kannustuksesta hän suoritti lyseon kurssin itsenäisesti, pääsi erillisluvalla polytekniseen opistoon ja valmistui koneinsinööriksi vuonna 1885. Hän toimi sitten Alfred Nobelin yhtiössä Bakussa konemestarina yhtiön Kaspianmerellä kulkevilla laivoilla. Vuonna 1889 hän siirtyi työnjohtajaksi valtionrautateiden Helsingin konepajaan, vuonna 1905 hänet nimitettiin 2. luokan koneinsinööriksi ja seuraavana vuonna insinöörimekaanikoksi. Päätyönsä ohella hän toimi myös Taideteollisuuskeskuskoulun ja Helsingin Teollisuuskoulun metallityöläisten ja veturinkuljettajien opettajana sekä Helsingin piirin kattilantarkastajana ja laivojen katsastusmiehenä. Lönnrot liittyi vuonna 1900 Ruotsissa vapaamuurarijärjestöön (Svenska Frimurare Orden), kun vapaamuurarius oli Suomessa vielä laitonta. Vuonna 1908 Lönnrot, konsuli E. A. Hjelt ja Hotelli Kämpin omistaja Axel Lundblad perustivat Granatenhjelm-säätiön. Jotta järjestön todellinen tarkoitus olisi pysynyt salassa Venäjän viranomaisilta, se oli virallisesti perustettu "hautojen hoitamiseen". Järjestö kokoontui vuosittain 1. toukokuuta laskemaan seppeleen Granatenhjelmin haudalle, jonka jälkeen vapaamuurariveljet kokoontuivat yleensä Hotelli Kämpissä. Järjestön johtajana Lönnrot sai tehtäväkseen kutsua maassa asuvat harvalukuiset veljet koolle ja kerätä vuosimaksun, joka oli tarkoitettu pääasiassa seppeleen ostamiseen. Ensimmäisen maailmansodan aikana Lönnrot laski seppeleen varovaisuussyistä pääsääntöisesti aikaisin aamulla. Itsenäisessä Suomessa Lönnrot yleni Svenska Frimurare Orden i Finland -järjestön korkeimpaan asteeseen ja oli Ruotsissakin erittäin arvostettu vapaamuurari. Vuonna 1927 Lönnrot kutsuttiin Tukholman vapaamuurarikongressissa kuningas Kustaa V:n puheille. ==Kunnianosoitukset== *Pyhän Stanislauksen ja Pyhän Annan ritarikuntien jäsen. *Suomen Valkoisen Ruusun ritarikunnan ensimäisen luokan merkki. == Teokset == * Anteckningar i special maskinlära för lokomotivförare och eldare. 1902. * Erikois-koneopin muistiinpanoja veturin kuljettajille ja lämmittäjille. Helsinki: Rautatiehallitus, 1902. * Handbok för lokomotivförare och eldare. (Fogelholm, Rudolf; Lönnrot, Oscar). Helsinki 1907. * Käsikirja veturinkuljettajille ja lämmittäjille. (Fogelholm, Rudolf; Lönnrot, Oscar). Helsinki: Suomen Valtionrautatiet, 1907. == Lähteet == Luokka:Suomalaiset insinöörit Luokka:Suomalaiset vapaamuurarit Luokka:Suomalaiset opettajat Luokka:Vuonna 1855 syntyneet Luokka:Vuonna 1928 kuolleet
Lea Valtasaari

Lea Ilona Valtasaari (o.s. Hämäläinen; 4. tammikuuta 1915 Kuopio – 10. huhtikuuta 1997 Helsinki)Polymeerikemian tutkija Lea Valtasaari (tilaajille) Helsingin Sanomat 15.4.1997. Viitattu 5.4.2023. oli suomalainen kemisti, jonka erikoisalaa oli polymeerikemia. Valtasaaren vanhemmat olivat professorin arvon saanut kirurgi Martti Hämäläinen ja Katri Andersin.Kuka kukin on 1954, s. 938 Runeberg.org. Viitattu 5.4.2023. Valtasaari valmistui filosofian kandidaatiksi Helsingin yliopiston kemian laitokselta 1942, suoritti lisensiaatin tutkinnon 1954 ja väitteli tohtoriksi 1967. Hän työskenteli vuosina 1949–1978 Valtion teknillisen tutkimuslaitoksen vanhempana tutkijana. Valtasaari sai kansainvälistä tunnettuutta polymeerikemian alalla tutkimuksillaan selluloosan moolimassajakaumasta, konfiguraatiosta ja liukoisuudesta. Hänen englanninkielinen väitöskirjansa käsitteli selluloosan molekyylirakennetta.Tutkimus selluloosan molekyylirakenteesta (tilaajille) Helsingin Sanomat 1.10.1967, s. 16, HS Aikakone. Viitattu 5.4.2023. Valtasaari oli vierailevana tutkijana Uppsalassa, Pariisissa, Mainzissa ja New Yorkissa ja esitelmöijänä useissa IUPAC-järjestön kongresseissa. Hän oli Zonta- naisjärjestön torstaikerhon aktiivijäsen. Valtasaaren puolisona oli vuodesta 1938 virkamies Matti Valtasaari. Heidän lapsiaan olivat diplomaatti Jukka Valtasaari ja toimittaja Mikko Valtasaari. ==Teoksia== *Selluloosan molekyylipainon viskosimetrisestä määräämisestä sekä sen yhteydessä esiintyvistä käsitteistä ja laskutavoista. Valtion teknillinen tutkimuslaitos, Helsinki 1952. *Studies on Solutions of Cellulose (väitöskirja). Valtion teknillinen tutkimuslaitos, Helsinki 1967. ==Lähteet== Luokka:Suomalaiset kemistit Luokka:Vuonna 1915 syntyneet Luokka:Vuonna 1997 kuolleet
Laura Kelly

Laura Kelly (s. 24. tammikuuta 1950) on yhdysvaltalainen terapeutti ja poliitikko, joka on vuodesta 2019 lähtien toiminut Kansasin osavaltion kuvernöörinä. Hän edustaa demokraattista puoluetta. == Tausta ja yksityiselämä == Kelly syntyi vuonna 1950 New Yorkissa. Perheessä oli sotilastaustaa. Kelly on opiskellut psykologiaa Bradleyn yliopistossa, josta hän valmistui kandidaaksi vuonna 1971. Tämän jälkeen hän jatkoi opintojaan maisterin tasolle Indianan yliopistossa Bloomingtonissa valmistuen terapeutiksi. Valmistuttuaan Kelly on työskennellyt terapeuttina lasten terapiakeskuksessa ja sittemmin psykoterapiasta ja liikunnanopetuksesta vastaavana johtajana kansallisessa juutalaisten sairaalassa Denverissä. Vuosina 1988–2004 hän toimi Kansasin puistoista vastaavan organisaation toiminnanjohtajana. Kelly on naimisissa Ted Daughetyn kanssa. Parilla on kaksi aikuista tytärtä. Uskonnolliselta vakaumukseltaan Kelly on katolilainen. == Poliittinen ura == Ensimmäisen kerran Kelly valittiin poliittiseen luottamustehtävään vuonna 2004, kun hänet valittiin Topekan edustajaksi Kansasin osavaltion senaattiin. Hän toimi vähemmistön ryhmäpuheenjohtajana ja istui mm. sosiaali- ja terveydenhuollosta vastaavassa komitessa. Kuvernöörinvaaleihin Kelly osallistui ensimmäistä kertaa vuonna 2018, ja hän valitsi varakuvernööriehdokkaakseen toisen Kansasin senaatissa toimivan edustajan, Lynn Rogersin. Hän tuli valituksi marraskuussa 2018 saatuaan 48 % äänistä. Kelly oli ensimmäinen Kansasin kuvernööri, joka valittiin uusien kuvernöörille asetettujen pätevyysvaatimusten voimassa ollessa. Tätä ennen osavaltio ei asettanut minkäänlaisia vaatimuksia kuvernööriehdokkaille. Kelly vannoi virkavalansa 14. tammikuuta 2019. Kelly valittiin uudelleen kuvernööriksi vuonna 2022. Tällä kertaa hänen varakuvernööriehdokkaansa oli David Toland, joka oli noussut varakuvernööriksi jo vuonna 2021, kun Rogers nimitettiin Kansasin valtiovarainministeriksi. Hänen vastaehdokkaansa oli republikaaneja edustava Derek Schmidt, Kansasin pitkäaikainen oikeusministeri. === Poliittisia kantoja === Kelly kannattaa naisten oikeutta aborttiin sanoen, että aborttioikeuden rajoittaminen veisi Kansasin kohti keskiaikaa. Kun osavaltiossa järjestettiin kansanäänestys aiheesta vuonna 2022, Kelly asettui muutosehdotusta vastaan. Kun ehdotus kaatui, Kelly lähetti sähköpostia kannattajilleen ympäris maata, jossa pyysi näitä lahjoittamaan rahaa, jotta vastaavanlaisissa kansanäänestyksissä aborttioikeutta ei heikennettäisi. Vuonna 2022 Kelly vahvisti lain, jonka nojalla ruuan myyntiveroa pienennettäisiin asteittain siten, että se poistettaisiin kokonaan vuoteen 2025 mennessä. == Lähteet == Luokka:Kansasin kuvernöörit Luokka:Vuonna 1950 syntyneet Luokka:Elävät henkilöt
Lars Leiro

Lars Leiro (13. huhtikuuta 1914 Haus – 22. maaliskuuta 2005) oli norjalainen keskustapoliitikko. Hän istui suurkäräjillä 1958–1969 sekä toimi Norjan liikenne- ja viestintäministerinä lyhytaikaisessa Lyngin hallituksessa syksyllä 1963. Vuosina 1956–1958 hän oli Vossin pormestari ja 1966–1984 Hordalandin maaherra. ==Lähteet== ==Aiheesta muualla== * Lars Leiro Norjan suurkäräjien verkkosivuilla Luokka:Norjan liikenneministerit Luokka:Norjan pormestarit Luokka:Norjan maaherrat Luokka:Voss Luokka:Vuonna 1914 syntyneet Luokka:Vuonna 2005 kuolleet
Kaare Meland

Kaare Meland (22. helmikuuta 1915 Bergen – 31. joulukuuta 2002) oli norjalainen Høyren poliitikko. Hän istui suurkäräjillä 1965–1969 ja toimi Norjan elinkeinoministerinä lyhytaikaisessa Lyngin hallituksessa syksyllä 1963. Vuosina 1956–1959 hän oli Fanan pormestari. ==Lähteet== ==Aiheesta muualla== * Kaare Meland Norjan suurkäräjien verkkosivuilla Luokka:Norjan ministerit Luokka:Norjan pormestarit Luokka:Vuonna 1915 syntyneet Luokka:Vuonna 2002 kuolleet
Marja Pirilä

pienoiskuva|Marja Pirilän teos Vareily 2016, Vuores Tampere. Marja Pirilä (s. 1957 Rovaniemi) on suomalainen valokuvaaja ja filosofian maisteri. Hän on tehnyt 1990-luvulta alkaen camera obscuraa hyödyntäviä teoksia. Marja Pirilä on valmistunut 1986 sekä valokuvaajaksi Taideteollisesta korkeakoulusta että filosofian maisteriksi Helsingin yliopistosta. Hän toimi Oulussa läänintaiteilijana 1988–1990. Pirilä on saanut valokuvataiteen valtionpalkinnon vuonna 2000 ja Alfred Kordelinin säätiön palkinnon vuonna 2020. Hänen teoksiaan on Suomen valokuvataiteen museon, Emman ja useiden suomalaisten taidemuseoiden kokoelmissa. Pirilällä on iso retrospektiivinen valokuvanäyttely Valon tähden Helsingin Taidehallissa vuoden 2024 alussa. == Yksityiselämä == Pirilällä diagnosoitiin vuonna 2020 leukemia. Hänen puolisonsa on valokuvaaja Petri Nuutinen. ==Julkiset teokset== * Väreily, Vuores 2016Väreily. Vuores.fi. Viitattu 5.4.2023. * Herbarium, Tiernan koulu, Oulu 2020Kertomus luonnon monimuotoisuudesta ja ihmeellisyydestä – Marja Pirilän Herbarium-​julkisivuteos Tiernan kouluun. Mun Oulu 8.2.2021. Viitattu 5.4.2023.Marja Pirilä - Herbarium. Luuppi.fi. Viitattu 5.4.2023. ==Valokuvakirjat== Marja Pirilä: Publications. Viitattu 5.4.2023. * Aukeavat sormenpäiden silmät – The eyes of fingertips are opening, Leena Krohnin runoja, Pirilän kuvia, Musta Taide 1993 (Grafian hopeahuippu 1993) * Camera Obscura, sisätila, ulkotila = Interior, exterior, Musta taide 2002 * Speaking light = Puhuva valo, Galleria Heino 2006 * Inner landscapes – Sisäiset maisemat, Turku yhdessä Tomoko Kuraharan ja Satoko Sain kanssa 2012 * Carried by Light, retrospektiivinen valokuvakirja, Musta taide 2014 == Lähteet == ==Aiheesta muualla== * *Marja Pirilä taiteilijamatrikkelissa *Marja Pirilän verkkosivut Luokka:Suomalaiset valokuvaajat Luokka:Vuonna 1957 syntyneet Luokka:Elävät henkilöt
Ringerikes Blad

Ringerikes Blad on norjalainen vuonna 1845 perustettu paikallislehti, jonka toimitus on Hønefossissa Ringeriken kunnassa. Lehti ilmestyy kolmesti viikossa ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Ringerike
Eija Temisevä

Eija Temisevä (s. 1956 Multia) on suomalainen kuvanveistäjä ja videotaiteilija. Temisevä on opiskellut kuvanveistoa Suomen taideakatemian koulussa vuosina 1982–1986. Hän teki pitkään veistoksia puusta, keramiikasta ja muista materiaaleista. Vuodesta 2014 alkaen hän on tehnyt videoteoksia.Eija Temisevä taiteilijamatrikkelissa. Viitattu 5.4.2023.Tiina Nyrhinen: Vanha kulttuuri uusilla jalustoilla. Helsingin Sanomat 22.2.1990. Viitattu 5.4.2023. == Lähteet == ==Aiheesta muualla== *Eija Temisevä Kuvataiteilijamatrikkelissa *Eija Temisevän verkkosivut Luokka:Suomalaiset kuvanveistäjät Luokka:Suomalaiset videotaiteilijat Luokka:Vuonna 1956 syntyneet Luokka:Elävät henkilöt
Perhosatsalea

Perhosatsalea (Rhododendron vaseyi) on alppiruusujen (Rhododendron) sukuun kuuluva kasvilaji, jota käytetään koristekasvina. Perhosatsalea on kausivihanta atsalealaji, joka voi kasvaa noin 4,5 metriä korkeaksi, mutta jää tavallisemmin noin 1,5–2 metriä korkeaksi. Sen lehdet ovat keskimäärin 7–10 cm pitkiä ja muodoltaan soikeita. Perhosatsalean kukat ovat väriltään hennonvaaleanpunaisia. Kukissa on viidestä seitsemään hedettä, ja heteet ovat suhteellisen pitkät. Perhosatsalea suosii viileitä, kosteita ja usein myös avoimia kasvupaikkoja graniittikallioilla, kanervanummilla, harjanteilla sekä muilla kallioisilla paikoilla. Perhosatsaleaa voi kuitenkin löytää toisinaan myös korkealla merenpinnasta kasvavista kosteista metsistä, kuten kuusia ja pihtoja kasvavista havumetsistä. Joskus laji saattaa kasvaa myös soilla tai soistuvilla paikoilla. Perhosatsalea on Yhdysvaltojen Pohjois-Carolinan osavaltiossa endeemisenä kasvava kasvilaji. Sen levinneisyysalue ulottuu lähelle naapuriosavaltioiden, Etelä-Carolinan, Tennesseen ja Georgian, rajoja, mutta lajia ei kuitenkaan ole juuri tavattu näissä osavaltioissa. Perhosatsaleaa tavataan isossa osassa Pohjois-Carolinan ylänköalueita, mutta vain korkealla merenpinnasta, yleensä yli 1050 metrin korkeudella merenpinnasta. == Lähteet == == Aiheesta muualla == * Laji.fi: Perhosatsalea (Rhododendron vaseyi) * Mustila Arboretum: Perhosatsalea (Rhododendron vaseyi) * Trees and Shrubs Online: Rhododendron vaseyi * JSTOR Global Plants: Rhododendron vaseyi * Global Biodiversity Information Facility (GBIF): Rhododendron vaseyi * Flora of North America: Rhododendron vaseyi Luokka:Alppiruusut
Tina Kotek

Tina Kotek (s. 30. syyskuuta 1966) on yhdysvaltalainen poliitikko, joka on vuodesta 2023 lähtien toiminut Oregonin osavaltion kuvernöörinä. Hän edustaa demokraattista puoluetta. == Tausta == Kotek syntyi Pennsylvaniassa vuonna 1966. Hänen isovanhempansa saapuivat Amerikkaan Itä-Euroopasta. Kotekin isä palveli Yhdysvaltain asevoimissa ja oli perheensä ensimmäinen korkeakoulututkinnon suorittanut henkilö. Kotek on nimennyt tämän yhdeksi tekijäksi vakaalle lapsuudelleen. Oregoniin Kotekin perhe muutti 1987. Kotek aloitti opintonsa Georgetownin yliopistossa, muttei koskaan valmistunut. Tämän jälkeen hän alkoi työskennellä sukeltajana ja matkatoimiston virkailijana. Kotek opiskeli ensin uskontotiedettä Oregonin yliopistossa ja palasi sitten takaisin Georgetownin yliopistoon, josta hän valmistui maisteriksi pääaineenaan kansainvälisyys ja vertaileva uskontotiede. Valmistuttuaan hän palasi Oregoniin ja alkoi työskennellä poliittisena asiantuntijana ensin Children First for Oregon -nimiselle järjestölle ja sittemmin paikalliselle ruoka-apua tarjoavalle järjestölle. == Poliittinen ura == Kotek pyrki ensimmäistä kertaa Oregonin osavaltion edustajainhuoneeseen vuonna 2004, muttei tullut valituksi. Hänet valittiin kuitenkin edustajainhuoneeseen vuonna 2006. Vuonna 2011 demokraatit valitsivat Kotekin ryhmäpuheenjohtajakseen edustajainhuoneessa. Vuonna 2013 Kotek nousi edustajainhuoneen puheenjohtajaksi ja toimi virassa aina kuvernöörin virkakautensa alkuun saakka, minkä johdosta hän on Oregonin pisimpään virassa ollut edustajainhuoneen puhemies. === Kuvernöörinä === Kotek ilmoitti lähtevänsä kuvernööriehdokkaaksi syyskuussa 2021. Hänen vastaehdokkaansa oli republikaanien Christine Drazan, jonka Kotek voitti saatuaan 47,01 % annetuista äänistä. Kotek vannoi virkavalansa 9. tammikuuta 2023. Tullessaan valituksi vuonna 2022 hänestä tuli yhdessä Massachusettsin Maura Healeyn kanssa Yhdysvaltain ensimmäiset avoimesti homoseksuaalit kuvernöörit. Heti virkaan astuttuaan Kotek julisti osavaltioon hätätilan johtuen Oregonin kodittomuustilanteesta ja kutsui tilannetta "humanitaariseksi katastrofiksi". ==Yksityiselämä== Kotek on vuodesta 2017 ollut naimisissa Aimee Wilsonin kanssa. Kotek on kertonut tulleensa ulos kaapista parikymppisenä ja kokeneensa sen vapauttavaksi, vaikka kokikin olonsa paikoin omituiseksi ollessaan kirjoilla katolilaisessa yliopistossa. Uskonnolliselta vakaumukseltaan Kotek on kertonut olevansa katolilainen, mutta osallistuu episkopaalien jumalanpalvelukseen. == Lähteet == Luokka:Oregonin kuvernöörit Luokka:Yhdysvaltalaiset demokraattipoliitikot Luokka:Vuonna 1966 syntyneet Luokka:Elävät henkilöt
Marie Gluesenkamp Perez

Kristina Marie Gluesenkamp Perez (s. 4. kesäkuuta 1988 Harrisin piirikunta, Texas) on yhdysvaltalainen demokraattipoliitikko ja yrittäjä. Hän on edustanut Washingtoninin 3. vaalipiiriä Yhdysvaltain edustajainhuoneessa vuodesta 2023 lähtien saatuaan yllätysvoiton vuoden 2022 vaaleissa. Republikaaniehdokkaan Joe Kentin uskottiin laajalti voittavan paikan, mutta Gluesenkamp Perez voitti paikan lopulta lukemin 50,1–49,3. Gluesenkamp Perez omistaa autokorjaamon yhdessä aviomiehensä Dean Gluesenkampin kanssa. Gluesenkamp Perez kannattaa aborttioikeutta ja pienyritysten ja yhdysvaltalaisen tuotannon tukemista. Hän vastustaa rynnäkkökiväärien ostokieltoa, vaikka kannattaakin niiden ostoikärajan nostamista 21 vuoteen. == Lähteet == == Aiheesta muualla == * Gluesenkamp Perezin edustajainhuonesivut Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1988 syntyneet Luokka:Elävät henkilöt
Lou Leon Guerrero

Lourdes "Lou" Aflague Leon Guerrero (s. 8. marraskuuta 1950) on yhdysvaltalainen terveystieteilijä ja poliitikko, joka on vuodesta 2019 lähtien toiminut Guamin territorion kuvernöörinä. == Tausta ja yksityiselämä == Guerrero syntyi Guamilla vuonna 1950. Lukion jälkeen Guerrero muutti Kaliforniaan, jossa hän opiskeli ensin sairaanhoitajaksi valmistuen Kalifornian osavaltionyliopistosta Los Angelesista. Tämän jälkeen hän siirtyi ULCA:an, josta hän valmistui terveystieteiden maisteriksi vuonna 1979. Hän työskenteli aluksi sairaanhoitajana Kaliforniassa, mutta palasi sitten Guamille, jossa hänestä tuli Guam Memorial Hospital -sairaalan sairaanhoidon apulaisjohtaja. Guerrero on naimisissa Jeffrey Cookin kanssa. Parilla on kaksi lasta ja seitsemän lastenlasta. == Poliittinen ura == Guerrero valittiin ensimmäistä kertaa poliittiseen luottamustoimeen vuonna 1994, kun hänestä tuli Guamin senaatin edustaja. Senaattorina hän toimi mm. enemmistön ryhmäpuheenjohtajana ja istui sosiaali- ja terveyslautakunnassa. Hänen johdollaan Guamilla mm. kiellettiin tupakointi ravintoloissa ja baareissa. Vuonna 2005 Guerreron veli, Tony, kuoli ja Lou otti hoitaakseen tämän viran Bank of Guamin johdossa. Hän jättäytyi pois politiikasta vuonna 2007, koska nousi tuolloin pankin toimitusjohtajaksi. Hänen kaudellaan pankki tuplasi varansa. === Kuvernöörinä === Guerrero ilmoitti lähtevänsä kuvernöörinvaaleihin helmikuussa 2017. Hän valitsi varakuvernööriehdokkaakseen Josh Tenorion, ja voitti demokraattien esivaalit elokuussa 2018. Hän voitti vaalit saatuaan 50,7 % annetuista äänistä. Tullessaan valituksi Guerrerosta tuli territorion ensimmäinen naiskuvernööri. Varakuvernööri Tenorio oli myös territorion ensimmäinen avoimesti homoseksuaali varakuvernööri. Guerrero vannoi virkavalansa 7. tammikuuta 2019. Guerreron kuvernöörikautena Guamilla on laillistettu kannabis, nostettu territorion minimipalkkaa ja vauhdittanut toisessa maailmansodassa kärsineille tarkoitetteja korvauksia, joiden maksaminen on takkuillut. Guerrero valittiin uudelleen kuvernööriksi marraskuussa 2022. == Lähteet == Luokka:Guamin kuvernöörit Luokka:Vuonna 1950 syntyneet Luokka:Elävät henkilöt
Giovanna Garzoni

Giovanna Garzoni (1600–1670) oli italialainen barokin ajan taidemaalari. Hän oli ensimmäisiä asetelmamaalauksia tehneitä naismaalareita. Garrzoni maalasi temperalla ja akvarellilla pieniä maalauksia luonnontieteiden hengessä. Tunnettujen asetelmien ohella hän maalasi myös muotokuvia, miniatyyrejä ja allegorisia uskonnnollisia aiheita. Garzoni maalasi kasvitieteellisiä ja eläintieteellisiä kuvia muun muassa Mediceille. Luonnontieteellinen tutkimus oli hoveissa yleinen kiinnostuksen kohde 1600-luvulla. Haluttuja olivat myös muodikkaat maalaukset, joissa luonto pysäytettiin tutkittavaksi, kuten Garzonin asetelmissa. Garzoni saattoi saada opetusta tai vaikutteita toiselta kasvitieteelliseltä maalarilta Jacopo Ligozzilta, mutta hänen uransa alkuvaiheista tai koulutuksesta ei ole varmaa tietoa. Garzoni oli kuitenkin maalarikillan jäsen ja testamenttasi omaisuutensa Rooman taidemaalarikillalle. Garzoni syntyi taiteellisen perheeseen ja löysi tukijoita monissa Italian kaupungeissa, joissa työskenteli. Roomassa hän tutustui keräilijä Cassiano dal Pozzoon ja vuonna 1603 perustettuun Accademia Nazionale dei Linceihin, jossa arvostettiin empiiristä havainnoivaa tutkimusta. Akatemiassa Garzonia rohkaistiin keskittymään kasvitieteelliseen maalaukseen. Siihen asti Garzonin tuotanto oli vaihdellut kalligrafiasta ja miniatyyreistä muotokuvien ja myyttien kautta vanhojen mestareiden kopioihin. Rooman ja Venetsian ohella Garzoni päätyi Napoliin, jossa palveli espanjalaista Alcalán herttuaa. Vuosina 1632-1637 hän maalasi Torinossa Savoijin herttuan palveluksessa muotokuvia ja miniatyyrejä isäntäväen ohella etiopialaisesta Zaga Christistä. Tiedosto:Giovanna Garzoni00.jpg|Viikunoita ja kovakuoriainen. Tiedosto:Portrait of Zaga Christ Giovanna Garzoni, 1635.jpg|Zaga Christ 1635, vesiväri veliinille, halkaisija 5,7 cm. Tiedosto:Vittorio Amedeo I of Savoy1.jpg|Savoijin herttua Viktor Amadeus I, 1635. Tiedosto:Giovanna Garzoni - Catalina Micaela of Spain, Duchess of Savoy.jpg| Savoijin herttuatar, 1635. Tempera pergamentille, 33x 44 cm. Tiedosto:Giovanna Garzoni (Italian) - Still Life with Bowl of Citrons - Google Art Project.jpg|Sitruunakulhoasetelma, 1640-luku. Tempera pergamentille, 27x35 cm. J. Paul Getty Museum, Los Angeles Giovanna garzoni, natura morta con popone su ub piatto, uva e una chiocciola, 1642-51 ca. 02.JPG|Meloni lautasella, viinirypäleitä ja etana, Museo della Natura Morta, Poggio a Caiano Giovanna garzoni, piatto di ciliege con rose, baccello e ape legnaiola (xylocopa violacea) 1642-51 ca., 012.JPG|Kirsikoita, ruusuja ja hyönteinen, Museo della Natura Morta, Poggio a Caiano Giovanna Garzoni Vanitas.jpg|Pääkallo, tulppaani ja hedelmiä. ==Lähteet== Luokka:Italialaiset taidemaalarit Luokka:Barokkitaiteilijat Luokka:Vuonna 1600 syntyneet Luokka:Vuonna 1670 kuolleet